अस्पताल में परिजनों से बिछड़ी मासूम
राजकीयअमृतकौर अस्पताल में अपनी मां के साथ नाना की तबीयत पूछने आई एक मासूम परिजनों से बिछड़ गई। मासूम को रोते देखकर सुरक्षा गार्ड ने बच्ची को अपने पजेशन में लिया और अस्पताल में करीब आधे घंटे तक तलाश करने के बाद आखिर बच्ची के परिजन मिले। अपने परिजनों को देखते ही मासूम उनसे लिपट गई और रोने लगी।
जानकारी के अनुसार पाली के शिवाजी नगर निवासी शांतिदेवी अपनी दो वर्षीय पुत्री चंचल के साथ रविवार को अपने पिता की तबीयत पूछने के लिए राजकीय अमृतकौर अस्पताल आई। अस्पताल में वार्ड की जानकारी करने के दौरान उसने चंचल को गोद ने नीचे उतार दिया और अस्पताल में चली गई। इस दौरान चंचल खेलती खेलती अस्पताल के बाहर गई। थोड़ी देर तक तो मासूम चंचल खेलती रही लेकिन जैसे ही उसने आस पास देखा तो मां को पास नहीं पाकर वो सहम गई और रोने लगी। इस दौरान सिक्यूरिटी गार्ड जसवंत सिंह और कुशाल सिंह की नजर बच्ची पर पड़ी। उन्होंने बच्ची को गोद में लिया और उसे लेकर अस्पताल के वार्ड में उसके परिजनों की तलाश करने लगे। करीब आधे घंटे तक गायनिक, पोस्ट गायनिक, लेबर, एफबीएनसी, कॉटेज , आईसीसीयू वार्ड में तलाश कर गार्ड बच्ची को लेकर सीसीयू की तरफ जाने लगे तभी मासूम को तलाश करती हुई उसकी मां और नानी भी वहां गई।
मांसे लिपटी मासूम
आधेघंटे से भी ज्यादा मां से दूर रहने के बाद जब सुरक्षा गार्ड कुशाल की गोद से ही मासूम चंचल ने अपनी मां शांति देवी को आते देखा तो उसका रोना बंद हो गया। मां को देखते ही चंचल अपनी मां की गोद में चली गई। इस दौरान मौके पर मौजूद लोगों ने मासूम के परिजनों को ऐसी लापरवाही पर टोकते हुए भविष्य में ध्यान रखने की हिदायत दी।
ब्यावर. गार्ड की गोद में मासूम चंचल।
मां की गोद में जाते ही मुस्करा पड़ी मासूम।
hin_Deva hin_Deva hin_Deva san_Deva hin_Deva bho_Deva hin_Deva